section_heading: Borilačka karijera
paragraph_text: Croata je svoj športski borilački put započeo u zagrebačkom hrvačkom klubu Lokomotivi, a vrlo brzo je uočen njegov neosporni talent, kao i spartanska volja za treninzima. Nakon povratka u Južnu Ameriku, Barrio se nastavio aktivno baviti hrvanjem. Od 2006. do 2012. godine 7 puta uzastopno osvojio je titulu nacionalnoga prvaka Argentine u hrvanju, a paralelno je, vrlo uspješno, nastupao za argentinsku hrvačku reprezentaciju na mnogim međunarodnim natjecanjima na kojima je i pobjeđivao.